***KRITERIJ VREDNOVANJA I OCJENJIVANJA UČENIKA IZ NASTAVNOG PREDMETA INFORMATIKA U OSNOVNOJ ŠKOLI***

|  |  |  |
| --- | --- | --- |
| **ZNANJE** | **5** | Brzo, samostalno, točno, temeljito i argumentirano odgovara na teoretska pitanja. Naučeno primjenjuje u rješavanju zadataka. |
| **4** | Umjereno brzo, samostalno, uz povremenu učiteljevu pomoć s potpitanjima odgovara na teoretska pitanja. Naučeno primjenjuje u rješavanju zadataka. |
| **3** | Polako i uz pomoć učitelja odgovara na teoretska pitanja. Zadatke rješava sporo i bez primjene naučenog, povremeno opaža svoje pogreške i popravlja ih. |
| **2** | Samo uz pomoć učitelja odgovara na teoretska pitanja. Jednostavne zadatke rješava sporo, bez primjene naučenog i uz puno pogrešaka, slabo sudjeluje u radu na nastavi. |
| **1** | Ni uz pomoć učitelja ne uspijeva odgovoriti na teoretska pitanja i riješiti jednostavne zadatke, nezainteresirano i neaktivno odnošenje prema radu na nastavi. |
| **VJEŠTINE** | **5** | Zadatke na računalu rješava samostalno, brzo, točno, uredno i pazi na detalje. Vješt u analiziranju uvjeta zadataka. Ima osobit smisao za isticanje važnih podataka. Rješenja često originalna. Konstrukcije algoritma precizne, crteži i sheme u funkciji zadatka. |
| **4** | Zadatke na računalu rješava redovito, uredno i točno uz povremenu pomoć učitelja. Rješenja zadataka odgovaraju najvažnijim postavkama, no ne uvijek i svim mjerilima. Konstrukcije algoritma nisu uvijek točne. Složenije probleme ne uspijeva samostalno riješiti. |
| **3** | Zadatke na računalu rješava uglavnom redovito, ne uvijek i u cijelosti točno i samostalno. Konstrukcije algoritma nisu uvijek točne. Rješenja zadataka često ne odgovaraju zadanim postavkama. Nema naknadne samokontrole rješenja. |
| **2** | Zadatke na računalu rješava sporo i nezainteresirano, ne uvijek i u cijelosti točno i samostalno. Rješenja netočna, a postupci manjkavi. Konstrukcije algoritma često nisu u funkciji zadataka. |
| **1** | Zadatke na računalu ne rješava i ne obavlja svoje obaveze na satu. |
| **ZALAGANJE** | **5** | U radnu bilježnicu i bilježnicu zapisuje sve redovito, uredno i točno. Aktivan kod obrade novog gradiva i ponavljanja. Na satu sve zadatke uspješno savladava. Ne ometa nastavu. Zainteresiran uvijek za dodatne mogućnosti zadataka. |
| **4** | U radnu bilježnicu i bilježnicu zapisuje redovito, ali ne u cijelosti i točno. Aktivno sudjeluje u nastavi i raspravama. Na satu sve zadatke savladava uz povremenu pomoć učitelja. Ne ometa nastavu. Nije zainteresiran za dodatne mogućnosti zadataka. |
| **3** | U radnu bilježnicu i bilježnicu zapisuje neredovito i s pogreškama. Ne sudjeluje aktivno u nastavi i raspravama. Na satu sve zadatke savladava uz čestu pomoć učitelja. Nesamostalan u radu, ali povremeno pokazuje interes za svladavanje nastavnog gradiva. |
| **2** | U radnu bilježnicu i bilježnicu zapisuje neredovito, nedovoljno uredno i s pogreškama. Gradivo i zadaci nepotpuno prepisani s ploče. Postupci manjkavi. Algoritmi i programi često nisu u funkciji zadataka. Nesamostalan u radu i povremeno ometa nastavu. |
| **1** | Ne prati nastavu, upozorenja za mirno i aktivno praćenje nastave ne usvaja, ne nosi pribor , radnu bilježnicu i/ili bilježnicu na sat. Ne rješava zadatke zadane za samostalni rad ili ne zapisuje u bilježnici što se piše po ploči. Neaktivan i nemaran u praćenju nastave. Tijekom duljeg vremena nemaran u rješavanju zadataka za vrijeme nastavnog sata. |